जुलूस के इस्तकबाल में उमड़े सभी धर्मों के लोग
ईदमीलादुन्नबी के मौके पर निकले जुलूस का जगह-जगह स्वागत किया गया। पंचायत अंदर कोटियान के सदर मंसूर खान की अगुवाई में पंचायत पदाधिकारियों ने जुलूस का इस्तकबाल किया।
त्रिपोलिया गेट पर अंजुमन शेखजादगान की ओर से जुलूस में शामिल लोगों का इस्तकबाल किया। मीलाद पार्टियों की दस्तारबंदी की गई और तबर्रुक तकसीम किया गया। इस मौके पर अंजुमन सदर हाजी आरिफ चिश्ती, सचिव एस. हफीज और सहसचिव एस. नसीम अहमद चिश्ती समेत सभी पदाधिकारी मौजूद थे। अंजुमन सैयदजादगान की ओर से दरगाह के निजाम गेट पर, गरीब नवाज हैंडलूम्स, दरगाह बाजार व्यापारिक एसोसिएशन और एसबीबीजे मैनेजर स्टाफ ने पुष्प वर्षा कर तबर्रुक भेंट कर स्वागत किया। प्रेम प्रकाश आश्रम के सामने सिंधी समाज के प्रमुख लोगों ने स्वागत किया। देहली गेट पर पूर्व शिक्षा मंत्री नसीम अख्तर इंसाफ ने फूल बरसा कर इत्र लगा कर स्वागत किया। सदभावना कमेटी की ओर से सदर इलियास कुरैशी, सचिव शफीक खान, पूर्व पार्षद अहसान सुल्तानी आदि ने जुलूस का स्वागत किया। देहली गेट मजार के पास कुरैशी समाज से हाजी बशीर कुरैशी, पप्पू कुरैशी, घोसियान समाज की ओर से जाकिर हुसैन आदि, बंगाली समाज की ओर से भी स्वागत किया गया। गंज में अजमेर व्यापारिक महासभा के अध्यक्ष मोहन लाल शर्मा एवं पूर्व विधायक डॉ. श्री गोपाल बाहेती के नेतृत्व में स्वागत किया। आप कार्यकर्ताओं ने भी जुलूस का स्वागत किया। गंज गुरुद्वारे के सामने दिलीप सिंह छाबड़ा, हाथी भाटा गुरुद्वारा कमेटी के जोगेंद्र सिंह दुआ की अगुवाई में सिख समुदाय ने मुबारकबाद दी। फव्वारा सर्किल पर जैन समाज के प्रमुखों एवं राजीव गांधी यूथ फैडरेशन के प्रदेश संयोजक कमल गंगवाल, विकास अग्रवाल एवं अन्य पदाधिकारियों ने, नेशनल फ्यूचर पार्टी की ओर से अध्यक्ष बजरंग लाल साहू अल्पसंख्यक मोर्चा के रिजवान मलिक ने स्वागत किया।
नशा मुक्त मिशन की ओर से नवीन सोगानी, रौनक, सुरेश चंद आदि ने स्वागत किया। भाजपा सांस्कृतिक प्रकोष्ठ की ओर से अध्यक्ष गोपाल बंजारा की अगुवाई में स्वागत किया गया। भाजपा अल्पसंख्यक मोर्चा की ओर से शफी बख्श की अगुवाई में स्वागत किया। सहारा इंडिया परिवार की ओर से जुलूस का स्वागत किया गया।
ईद मीलादुन्नबी के मौके पर निकले जुलूस का जगह-जगह हुआ स्वागत।
hin_Deva hin_Deva hin_Deva hin_Deva hin_Deva